open-index/open-wikipedia-markdown huggingface dataset:
Lansonas

**Lansonas** (, „ietis“) – senovinė skulptūra, esanti archeologiniame Čavino mieste, Peru. Skulptūra įrengta piramidės viduje, vienoje iš galerijų. Ant jos pavaidzuota keista fantastinė būtybė, kaip manoma buvusi svarbi čavinų tikėjime. Tai pusiau žmogus, pusiau jaguaras, su didelėmis iltimis, gyvačių galvomis, užkištomis už diržo. Taip pat, Lasonas buvo čavinų gyvenimo ašis: jis pastatytas piramidės centre, o lansono smaigalys pabrėžia centriškumą.

## Šaltiniai
* Miroslav Stingl „Žvaigždžių garbintojai“. 1980 m. Praha ISBN 5-420-00167-5
Pievinė akišveitė

**Pievinė akišveitė** (*Euphrasia rostkoviana*) – džioveklinių (*Orobanchaceae*) šeimos, akišveičių (*Euphrasia*) genties vienmetis parazitinis augalas. Paplitęs Europoje, Centrinėje Azijoje, Šiaurės Amerikoje.

Aukštis iki 30 cm. Lapai priešiniai, padengti plaukeliais. Žiedai susitelkę stiebo viršūnėje, balti su geltonu viduriu, žydi birželio - spalio mėnesiais. Auga pievose, kirtimuose, aikštelėse, dirvonuose, sausuose šlaituose bei pakelėse.

Liaudies medicinoje pievinė akišveitė naudojama akių ligoms gydyti.
Badalona

**Badalona** – miestas Katalonijoje (šiaurės rytų Ispanija), Barselonos provincijoje, uostas prie Viduržemio jūros. Kartais laikoma Barselonos priemiesčiu. Išvystyta chemijos, tekstilės, keramikos, maisto pramonė. Yra išlikę Šv. Jeronimo vienuolyno (XV a.) griuvėsiai, miesto muziejus.

## Istorija

Romėnų laikais čia buvo *Baetulo* gyvenvietė.

## Sportas
* DKV Joventut (krepšinis)
Bilbao

**Bilbao** – uostamiestis Baskijoje (šiaurės Ispanija), prie Nerviono upės, greta Biskajos įlankos. Miestą supa aukštos kalvos. Biskajos provincijos centras. Senamiestis yra dešiniajame Nerviono krante, naujamiestis (pradėjęs augti XIX a. pabaigoje) – kairiajame. Šias miesto dalis jungia keli tiltai. Yra tarptautinis oro uostas, metropolitenas (nuo 1995 m.). Tai vienas didžiausių šalies pramonės centrų, apylinkėse kasama geležies rūda. Išvystyta cemento, chemijos, maisto, geležies ir plieno, mašinų, popieriaus, tekstilės pramonė. Pro uostą eksportuojama geležies rūda, grūdai, vynas, importuojama anglis ir mediena.

Bilbao kasmet rugpjūtį vyksta *Semana Grande* bulių kautynės. Yra kelios bažnyčios (tarp jų gotikinė Šv. Jokūbo, XIV a.), muziejai (tarp jų archeologijos, *Guggenheim* šiuolaikinio meno). Jis atidarytas 1997 m. vykdant miesto rekonstrukciją. Veikia *Deusto* ir jėzuitų (nuo 1886 m.) universitetai.

Bilbao gyvena ir kuria aktorius ir režisierius Algis Arlauskas.

## Sportas
### Futbolas

Mieste 1982 m. vyko XII pasaulio futbolo čempionatas. Žymiausi miesto klubai:
* Athletic C. Bilbao
* Club Bizcaya
Stačioji akišveitė

**Stačioji akišveitė** (*Euphrasia stricta*) – džioveklinių (*Orobanchaceae*) šeimos, akišveičių (*Euphrasia*) genties vienmetis parazitinis augalas.

Aukštis iki 30 cm.
Dirvinė aklė

**Dirvinė aklė** (*Galeopsis tetrahit*) – notrelinių (*Lamiaceae*) šeimos žolinis vienmetis augalas. Paplitusi Europoje ir Sibire.

Stiebas keturbriaunis, šiurkščiai plaukuotas. Lapai kiaušiniški, dantyti. Žiedai susitelkę į menturius lapų pažastyse. Vainikėlis geltonas, raudonas arba violetinis. Dirvinė aklė – pionierinis augalas. Auga pakelėse, patvoriuose, daržuose.
Siauralapė aklė

**Siauralapė aklė** (*Galeopsis angustifolia*) – notrelinių (*Lamiaceae*) šeimos žolinis vienmetis augalas. Paplitusi Europoje. 

Aukštis 10-40 cm. Žydi rausvais žiedais, birželio-spalio laikotarpiu. Auga skurdžiose, akmenuotose vietose.
Paprastoji juodgalvė

**Paprastoji juodgalvė** (*Prunella vulgaris*) – notrelinių (*Lamiaceae*) šeimos, juodgalvių (*Prunella*) genties augalas.

Daugiametis, 10-45 cm aukščio žolinis augalas. Stiebas stačias arba prie pagrindo kiek išsilenkęs, keturbriaunis, rausvas. Lapai išskyrus viršutinę porą, kotuoti, kiaušiniški arba pailgai lancetiški, lygiakraščiai. Žiedų menturiai susitelkę į varpas. Vainikėlis violetinis arba melsvai violetinis. Vaisius – kiaušiniškas, 1,5-2,0 mm ilgio ir apie 1 mm skersmens, tribriaunis riešutėlis.

Žydi birželio – rugsėjo mėn. Auga miškuose, pamiškėse, krūmuose, pievose.

Žolėje yra rutino, hiperozido, saponinų, 0,5 % eterinio aliejaus, karčiųjų medžiagų, dervų, 0,98 % rauginių medžiagų, 30 mg% askorbino rūgšties, 6 mg% karotino, vitamino K, lapuose – 0,56 % ursolo rūgšties.
Mažažiedė aklė

**Mažažiedė aklė** (*Galeopsis bifida*) – notrelinių  (*Lamiaceae*) šeimos žolinis vienmetis augalas. Paplitusi Eurazijoje. 

Aukštis 12-80 cm. Žydi rausvais žiedais. Lapai tamsūs, groblėti.
Sero Sečinas

**Sero Sečinas** () arba tiesiog **Sečinas** – archeologinė vietovė Peru Kostoje, Ankašo departamente, 5 km nuo Kasmos miesto. Vietovė yra Kasmos slėnyje, 90 m aukštyje. Atrasta (1937 m.) ir tyrinėta Peru archeologo Julio César Tello.

Vietovė užima 5 ha plotą, tačiau pagrindinė radinių dalis rasta 1 ha plote. Senovinį miestą sudaro 7 pastatai: pagrindinis pastatas (piramidės likučiai), statinys iš kūginių plytų, šventykla, Julio C. Tello ir Rafael Larco platformos bei dar 2 statiniai. Sero Sečine rasta daugiau 300 stelų su karių, belaisvių, paaukotų galvų atvaizdu. Stelose dažnas jaguaro, kuris buvo pagrindinė čavinų dievybė, motyvas.


File:Sechín Archaeological site - relief (head).jpg|Galvos bareljefas
File:Sechín Archaeological site - relief (warrior).jpg|Karys
File:Momia Sechín Ancash.jpg|Sečino mumija
Burgosas

**Burgos** – miestas Kastilijoje ir Leone (šiaurės Ispanija), prie Arlansono upės. Provincijos centras. Senamiestis išsidėstęs vakariniame upės krante, naujamiestis rytiniame (šias dalis jungia keletas tiltų). Išvystyta vilnos, žemės ūkio, odos, konditerijos, popieriaus, chemijos pramonė.

Burgoso Švč. Mergelės katedra pastatyta 1221–1567 m., vėlyvosios gotikos stiliaus, pastatyta iš kalkakmenio, primena lotyniškąjį kryžių.

## Istorija
Įkurtas IX a. 1035–1560 m. buvo Kastilijos ir Leono karalystės sostinė (po to sostine tapo Madridas). Nuo 1074 m. vyskupijos, nuo 1574 m. arkivyskupijos būstinė. XV a. miestas buvo svarbus Kastilijos prekybos centras, vėliau jo svarba sumažėjo. Pilietinio karo metu 1936–1939 m. mieste buvo nacionalistinės F. Franko vyriausybės būstinė.

1994 m. mokslininkai prie Burgoso esančiuose kalnuose, *Gran Dolina* oloje aptiko kaulų fragmentus ir akmeninius įrankius, kurių amžius siekia 780 tūkst. metų. Tai seniausi Europoje aptikti hominidų pėdsakai.

## Sportas
* Real Burgos CF (futbolas)
* Burgos CF (1936) buvęs futbolo klubas
* „El Plantío“ stadionas, kurio talpa 14 tūkst. žiūrovų
*„San Pablo“ (krepšinis)
Chaenas

**Chaenas** – miestas pietų Ispanijoje, Andalūzijoje; provincijos centras. Žemės ūkio, prekybos centras, išvystyta chemijos, tekstilės pramonė.

## Turizmas

Išlikusi maurų įtvirtinimai ir tvirtovė. Vyskupystės centras, yra renesanso stiliaus katedra, statyta nuo 1532 m. iki XVIII amžiaus. Yra universitetas, nuo miesto matosi *Santa Catalina* pilis, pastatyta ant kalno.

## Istorija

Po maurų invazijos į Ispaniją VIII a., miestas (tuomet vadintas *Jayyan*) vystėsi kaip prekybos centras. XII a. jis du kartus trumpam iškovojo nepriklausomybę kaip mažas emyratas (taifa). Jį valdė Almohadai ir Mursija. Vėliau prijungtas prie Almohadų.

## Sportas
* Real Jaén CF futbolo klubas
* „Nuevo La Victoria“ stadionas, kurio talpa 12 tūkst. žiūrovų.
Nigel Mansell

**Naidželas Manselas** (; g. 1953 m. rugpjūčio 8 d., Aptonas prie Severno, Anglija) – Anglijos lenktynininkas, Formulės-1 čempionas, juo tapęs 1992 metais su „Williams F1“ komanda.

## Nuorodos

* Piloto oficialus puslapis internete
Posesija

**Posesija** ( – nuosavybė):

* Nuomojamoji žemės valda;
* Miesto namų valda su sklypu.

Posesijomis paprastai vadintas žemės sklypas, priklausęs vienam gyventojui. Miestuose posesija paprastai siauruoju galu jungdavosi su pagrindine aikšte arba gatve. Joje statyti gyvenamieji ir ūkiniai pastatai.
1979 m. Nobelio premijos laureatai

**[[1979]]** m. **[[Nobelio premija]]** skirta šiems asmenims:

## Nuorodos
* Nobelio fondas apie 1979 m. laureatus
Palaiminimas

**Palaiminimas** – palinkėjimas žmogui gauti dieviškos dovanos, šventumo arba vilties išpildymo. Palaiminimas plačiai naudojamas judaizme ir krikščionybėje laiminant tikinčius vestuvių, gimimo ir kitų švenčių metu. Būti palaimintu dažnai reiškia gauti gyvenime Dievo malonę ir pritarimą. Biblijoje aprašyti palaiminimai randami tiek Senajame, tiek ir Naujajame Testamente.


Преподобный Сергий благословляет великого князя Дмитрия Донского на выступление против рати Мамая 01.jpg| Šv. Sergejus laimina kunigaikštį Dmitrijų Donietį prieš kovą
Synagoge, Enschede, Mozaiek.jpg|Žydiškas palaiminimas atvaizduotas sinagogos freskoje
Apostolic Blessing Parchment 1965 July 10 Pope Paul VI to Verino and Rina Giovannucci and Family (DSC 2569).jpg|Apaštališkas palaiminimas rankraštyje


## Šaltiniai
Damon Hill

**Deimonas Hilas** (, piln. , g. 1960 m. rugsėjo 17 d. Londone, Anglija) – Formulės 1 lenktynininkas, 1996-ųjų čempionas, dukart čempiono Grahamo Hillo sūnus.

## Formulės 1 karjera
### 1991 - 1993 pradžia su Brabham ir Williams
Į Formulę 1 Damonas atėjo 1991-aisiais, kuomet bandė Williams komandos bolidus. Kitąmet aštuoniuose GP pilotavo Brabham komandos bolidą ir tuo pačiu toliau ėjo Williams piloto bandytojo pareigas. 1993 m. Hillas perėjo į vieną konkurencingiausių tuo metu Williams komandą, kurioje jos komandos draugu buvo triskart čempionas prancūzas Alainas Prostas, beje, tais metais pelnęs ir ketvirtąjį titulą. Sezonas buvo sėkmingas; anglas antroje sezono pusėje iškovojo tris pergales iš eilės, buvo greitas kvalifikacijoje ir stabilus lenktynėse. Galutinėje įskaitoje užėmė aukštą trečią vietą.

### 1994 - 1996 Geriausieji metai
1994-aisiais karjerą pabaigusį Prostą pakeitė Ayrtonas Senna, o Williams bolidas ir toliau buvo vienas tobuliausių agregatų rikiuotėje. San Marino trasoje brazilui žuvus, Damonas tapo komandos lyderiu, o jo partneriu tapo kitas britas Deividas Kulthardas. Tais metais Damonas kovojo dėl čempiono titulo su vokiečiu Michaeliu Schumacheriu, tačiau po įnirtingo paskutinio etapo Adelaidėje pralaimėjo kovą.

1995 m. juodu vėl kovojo tarpusavy, tačiau vokiečio persvara buvo įtikinama. Užtat 1996-aisiais britas tapo čempionu, aplenkęs komandos draugą Žaką Vilniovą.

### 1997 - 1999 Karjeros pabaiga Arrows ir Jordan
Tapęs čempionu Hillas susiviliojo Arrows komandos siūlytais pinigais ir atstovavo autsaiderei komandai, su kuria aukštų rezultatų nepasiekė. Stipriausiu sezono pasirodymu tapo Vengrijos GP, kur tik bolido gedimas paskutiniuosiuose ratuose atėmė pergalę.

1998-aisiais Hillas iškovojo paskutinę savo pergalę Belgijos GP ir sezoną baigė 6-oje pozicijoje. Kitų metų viduryje paskelbė baigsiąs karjerą, tačiau važiavo likusiuose etapuose.

### Veikla po F1 karjeros
2006-aisiais Damonas Hillas tapo BRDC (British Racing Drivers' Club) prezidentu ir dalyvavo autosporto veikloje. Su jo vardu siejamas pastaraisiais metais daug priekaištų susilaukiančios Silverstouno trasos išlaikymas Formulėje 1.

## Šaltiniai
Julio César Tello

**Chulijas Sesaras Teljas** (*Julio César Tello*; g. 1880 m. balandžio 11 d. Limos departamente – m. 1947 m. birželio 7 d.) – žymus Peru archeologas, tyrinėjęs priešinkines Peru kultūras.

1909 m. Teljas Peru baigė medicinos bakalauro studijas ir išvyko studijuoti į Harvardą, kur 1911 m. įgijo antropologijos magistro laipsnį. Teljas 1925 m. rado 429 Parakaso kultūros mumijas, taip pat ištyrinėjo Čavin de Uantarą (Čavino kultūra), atrado Sero Sečino miestą. Mokslininkas parašė daug knygų, mokslinių darbų apie Čavino, Parakaso, Naskos kultūras. Teljo garbei pavadintas obeliskas, rastas Čavino mieste.
Taškuotoji ylvaisė

**Taškuotoji ylvaisė** (*Anthoceros punctatus*) – ylvaisių (*Anthoceros*) genties augalų rūšis.

## Nuorodos
* Anthoceros punctatus
Glotnioji siūlvaisė

**Glotnioji siūlvaisė** (*Phaeoceros laevis*) – *Phaeoceros* genties augalų rūšis.

Lietuvoje reta. Įrašyta į Lietuvos raudonąją knygą.
Syveris

**Syveris** () – didelis ežeras Latvijoje, Kraslavos savivaldybėje.

Ežero dugnas šaltiniuotas, padengtas akmenimis, priesmėliu, vietomis dumblėtas. Krantai žemi. 1929 m. reguliuotos ežero ištakos. Dėl to pažemėjo vandens lygis. Vyksta eutrofikacijos procesas. Aptikta 10 žuvų rūšių.

## Nuorodos
* www.ezeri.lv
Samanbudė

**Samanbudė** () – baltikinių (*Tricholomataceae*) šeimos grybų gentis.

Lietuvoje auga viena rūšis – gūbriuotoji samanbudė (*Cantharellula umbonata*).
Jerome Karle

**Džeromas Karlis** (, g. 1918 m. birželio 18 d. Niujorkas – 2013 m. birželio 6 d.) – JAV fizikochemikas ir kristalografas, Nobelio chemijos premijos laureatas.

## Biografija

1937 m. baigė Niujorko Abraomo Linkolno koledžą Brukline, 1938 m. apgynė magistro laipsnį, 1944 m. baigė Mičigano universitetą, filosofijos daktaras.

1943–1944 kartu su žmona Izabela Karle dalyvavo įgyvendinant Manheteno projektą (atominės bombos kūrimas) Čikagos universitete. 1951–1970 m. Mičigano universiteto profesorius, nuo 1968 m. dirbo JAV Karinio laivyno mokslinių tyrimų laboratorijoje Vašingtone.

1981–1984 m. Tarptautinės kristalografijos sąjungos prezidentas. Nuo 1976 m. JAV nacionalinės mokslų akademijos narys.

Mirė 2013 m. birželį. 

## Mokslinė veikla

Tyrimų sritis – kristalų struktūra. Atrado būdą molekulių struktūrai nustatyti pagal difrakcinį vaizdą, gautą rentgeno spinduliais veikiant cheminių junginių kristalus, sukūrė jos matematinį modelį ir tuo būdu nustatė daugelio mažų biologinių molekulių (hormonai, vitaminai, antibiotikai) trimatę struktūrą, prisidėjo prie šių medžiagų veikimo žmogaus organizme išaiškinimo.

1985 m. jo veikla su H. A. Hauptmanu įvertinta Nobelio chemijos premija.
Raudonoji aklė

**Raudonoji aklė** (*Galeopsis ladanum, sin. Galeopsis segetum*) – notrelinių (*Lamiaceae*) šeimos žolinis augalas. Paplitusi visoje Europoje. 

Aukštis 10-50 cm. Stiebas status, tvirtas. Žiedai gelsvi, susitelkę pažastyse. Raudonoji aklė kaupia silicio dioksidą. Liaudies medicinoje naudojama tuberkuliozės gydymui.
Gūbriuotoji samanbudė

**Gūbriuotoji samanbudė** () – baltikinių (*Tricholomataceae*) šeimos, samanbudžių (*Cantharellula*) genties grybų rūšis.

* **Augimo vieta**
Spygliuočių miškai, tarp samanų.
* **Augimo laikas**
Ruduo, iki užšalimo.
* **Pagrindiniai požymiai**
Kepurėlė plokščiai įdubusi, su nedideliu gūbreliu, sporos amiloidinės.

Vaisiakūniai smulkūs. Kepurėlė 1,5–3 cm skersmens, matinė, plaušuota, kartais koncentriškai zonuota, violetiškai pilka, juosvai pilka ar net pilkai ruda. Lakšteliai balti, labai tankūs, siauri, rusvai dėmėti, nuaugtiniai. Kotas 3–9×0,3–0,7 cm, kepurėlės spalvos. Trama plona, balsva, rausvai dėmėta, nekarti. Sporos 8–10,5×2,5–4 μm, verpstiškos.

**Būdingi požymiai:** kepurėlė, kotas pilkos plieno spalvos, lakšteliai kreminiai, jauni - balti.

Auga rudenį iki sniego, pavieniui ar grupelėmis. Valgoma, menkavertė, bet labai dažna, tinka sriuboms paskaninti.

## Literatūra
**Lietuvos grybų atlasas**, Vincentas Urbonas, Kaunas, LUTUTĖ, 2007, ISBN 978-9955-692-59-1, 106 psl.
Erik Axel Karlfeldt

**Erikas Akselis Karlfeltas** (, 1864 m. liepos 20 d. Karlbo, Dalarnos lenas – 1931 m. balandžio 8 d. Stokholmas) – švedų poetas, Nobelio literatūros premijos laureatas.

## Biografija

1898 m. Upsalos universitete baigė literatūros istoriją ir anglų filologiją. Dirbo mokytoju, žurnalistu, bibliotekininku. 1907 m. Upsalos universiteto Garbės daktaras. Nuo 1904 m. Švedijos akademijos narys. Nuo 1907 m. Nobelio komiteto narys.

## Veikla

1895 m. debiutavo eilėraščių rinkiniu „Tyrlaukių ir meilės dainos“ (*Vildmarks och kiirleksvisor*). Poezijai būdinga liaudies ir intelektualių kūrybos tradicijų derinimas, neoromantiniai kaimo, gamtos ir meilės motyvai.

Eilėraščių rinkinių „Fridolino dainos“ (*Fridolins visor och andra dikter* 1898 m.), „Fridolino troškimų sodas“ (*Fridolins lustgård och Dalmålningar på rim*, 1901 m.) lyrinis herojus – akademinį išsilavinimą įgijęs, į kaimą sugrįžęs ir čia bandantis pritapti intelektualas Fridolinas.

Vėlyvuosiuose eilėraščių rinkiniuose „Flora ir Pomona“ (*Flora och Pomona* 1906 m.), „Flora ir Belona“ (*Flora och Bellona* 1918 m.), „Rudens ragas“ (*Hösthorn*, 1927 m.) ryšku simboliniai vaizdai, amžių sandūros dekadentiškos nuotaikos. Jo eilėraščių išversta ir į lietuvių kalbą.

1931 m. jo kūryba įvertinta Nobelio literatūros premija.
Skolozauras

**Skolozauras** arba **euoplocefalas** (*Euoplocephalus*) – vienas didžiausių *[[Ankylosauria]]* infrabūrio dinozaurų. Skolozauras gyveno vėlyvoje kreidoje.

Žoliaėdis. Skolozaurai taip pat buvo stipriai šarvuoti ropliai, bet neaukšti. Šarvai ant jų nugarų sudarė vientisą mozaiką. Paprastai ir uodega buvo savotiškai ginkluota. Ilgis 6 m, svoris iki 2 t.


Euplocephalus size comparison with human.png|Skolozauro palyginimas su žmogumi
Euoplocephalus-tutus-2.jpg|Skolozauro skeletas


## Filogenetinis medis
Paul Karrer

**Paulis Kareris** (, 1889 m. balandžio 21 d. Maskva – 1971 m. birželio 18 d. Ciurichas), Šveicarijos chemikas organikas ir biochemikas, Nobelio chemijos premijos laureatas.

## Biografija

Gimė šveicarų Paulio Karerio ir Julie Lerch šeimoje. iki 1892 m. gyveno Rusijoje. Mokėsi Vildego, Lencburgo, 1908 m. baigė Arau vidurinę mokyklą. 1911 m. baigė Ciuricho universitetą. 1912–1918 m. Paulis Ehrlichas pakvietė į Eksperimentinės medicinos institutą Frankfurte prie Maino. Nuo 1919 m. Ciuricho universiteto profesorius ir šio universiteto Chemijos instituto direktorius, 1950–1952 m. Ciuricho universiteto rektorius, nuo 1959 m. garbės profesorius.

## Veikla
Tyrimų sritis – gamtinių biologiškai aktyvių junginių – karotinoidų, flavonoidų, vitaminų A, B-2, C, E, K), alkaloidų – chemija. Nustatė beta karotino, organizme virstančio vitaminu A, ir vitamino B-2 sandarą, susintetino vitaminus B-2 ir E.

Paskelbė per 1000 mokslinių darbų. Parašė „Organinės chemijos vadovėlį“ {*Lehrbuch der organischen Chemie* 1927, 13 leidimų).

1937 m. jo veikla su W. N. Haworthu įvertinta Nobelio chemijos premija.
Akredityvas

**Akredityvas** () – tai banko ir kliento tarpusavio sutartis, kuria bankas įsipareigoja pardavėjui perduoti nustatytą pinigų sumą pastarajam pateikus dokumentus, reikalaujamus akredityvo sąlygomis ir visiškai jas atitinkančius.. Tarptautiniuose atsiskaitymuose taikoma įsipareigojimų įvykdymo užtikrinimo forma. Pirkėjui bankas dokumentu užtikrina prekių pardavėjui, kad pirkėjas laiku atsiskaitys už pateiktas prekes. Paprastai bankas iš pirkėjo reikalauja sąskaitoje turėti tam tikrą kiekį lėšų, kuris būtinas, kad atsiskaitymas būtų įvykdytas.

## Taikymas

Akredityvas taikomas, kai šalys nepažįsta viena kitos arba kai abejojama kliento mokumu. Prekių ar paslaugų pirkėjo (pareiškėjo) prašymu bankas išleidžia dokumentą, kuriuo įsipareigoja sumokėti už išsiųstas prekes, atliktus darbus arba suteiktas paslaugas pardavėjui (akredityvo gavėjui), kai pastarasis pateikia bankui sąlygas ir terminus atitinkančius dokumentus.

## Rūšys

Akredityvas dažnai naudojamas eksportuojant bei importuojant prekes (logistikoje). Todėl pagal pobūdį gali būti eksporto arba importo. Akredityvas negali būti pakeistas ar panaikintas be banko emitento, tvirtinančio banko (jei toks yra) ir lėšų gavėjo sutikimo.

Literatūroje akredityvas dar vadinamas dokumentiniu akredityvu.

## Išnašos
John Cowdery Kendrew

**Džonas Kauderis Kendru** (, 1917 m. kovo 24 d. Oksfordas – 1997 m. rugpjūčio 23 d. Kembridžas), anglų biochemikas, Nobelio chemijos premijos laureatas.

## Biografija

1939 m. baigė Kembridžo universitetą. 1949 m. filosofijos daktaras.

Per Antrąjį pasaulinį karą tarnavo Didžiosios Britanijos Karališkosiose oro pajėgose Vidurio Rytuose ir Pietryčių Azijoje. Nuo 1945 m. dirbo Kembridžo universiteto Kavendišo laboratorijoje. 1947 m. su Maksu Ferdinandu Perutzu įkūrė Europos molekulinės biologijos organizaciją. 1953–1974 m. Molekulinės biologijos instituto Kembridže profesorius, 1974–1981 m. Europos molekulinės biologijos laboratorijos Heidelberge direktorius.

1982–1988 m. Tarptautinės mokslo tarybos viceprezidentas, prezidentas. Nuo 1974 m. seras, nuo 1960 m. Londono karališkosios draugijos narys.

## Veikla

Tyrimų sritis – baltymų struktūra. 1960 m. taikydamas M. F. Perutzo sunkiųjų atomų prijungimo metodą nustatė raumenų baltymo mioglobino struktūrą ir sukūrė jo atominį modelį. 1958 m. įsteigė „Journal of Molecular Biology“, jo vyr. redaktorius.

1962 m. jo ir M. F. Perutzo veikla įvertinta Nobelio chemijos premija.
Čankilijas

**Čankilijas** () – archeologinė vietovė Peru, Ankašo departamente, Kasmos slėnyje, greta archeologinės Sero Sečino vietovės. Plotas 4 km². Čia išlikę 300 m. pr. m. e. statytos Čavino kultūros tvirtovės liekanos bei 13 bokštų, kurie atliko Saulės observatorijos funkciją.

2021 m. Čankilijo senovinė observatorija buvo UNESCO pripažinta kaip pasaulio paveldo objektas.

## Šaltiniai
Edward Calvin Kendall

**Edvardas Kalvinas Kendalis** (, 1886 m. kovo 8 d. Norvalkas, Konektikutas – 1972 m. gegužės 4 d. Prinstonas, Niu Džersis), JAV biochemikas, Nobelio fiziologijos ir medicinos premijos laureatas.

## Biografija

1909 m. baigęs Kolumbijos universitetą iki 1914 m. mokslinį darbą dirbo Detroite ir Niujorke. 1910 m. daktaras. 1914–1951 m. dirbo ir dėstė Minesotos universitete Ročesteryje, nuo 1945 m. Biochemijos laboratorijos vadovas. Nuo 1915 m. profesorius. 1951–1972 m. Prinstono universiteto kviestinis profesorius.

## Veikla

1915 m. išskyrė skydliaukės hormoną tiroksiną, kristalizavo glutationą, nustatė jo cheminę struktūrą ir reikšmę oksidacijos procesuose. 1935 m. atrado antinksčių hormoną kortizoną, išaiškino jo reikšmę uždegimo slopinimui. 1948 m. panaudojo sintetinį kortizoną reumatoidiniam artritui gydyti.

1950 m. jo veikla kartu su Filipu Henču ir Tadeušu Reichšteinu įvertinta Nobelio fiziologijos ir medicinos premija. Jo vardu pavadinta Norvalko pagrindinė mokykla.
Bernard Katz

**Bernardas Kacas** (, 1911 m. kovo 26 d. Leipcigas – 2003 m. balandžio 20 d. Londonas) – anglų fiziologas, Nobelio fiziologijos ir medicinos premijos laureatas.

## Biografija

Gimė Vokietijos žydų šeimoje. Baigė Leipcigo karaliaus Alberto gimnaziją. 1934 m. baigęs mediciną Leipcigo universitete, dėl Hitleriui atėjus į valdžią prasidėjusių žydų persekiojimų emigravo į Angliją. 1935–1939 m. dirbo Londono universiteto koledže, 1938 m. medicinos daktaras. 1939–1942 m. dirbo Sidnėjaus ligoninėje Australijoje.

Per Antrąjį pasaulinį karą 1942–1946 m. tarnavo Australijos karinėse oro pajėgose. Grįžęs į Londoną dirbo ir dėstė Londono universiteto koledže. Nuo 1952 m. profesorius. 1952–1978 m. vadovavo šio koledžo Biofizikos katedrai.

Įvairių mokslinių draugijų narys ir garbės daktaras. 1969 m. seras.

## Veikla

Mokslinio darbo kryptis – nervų ir raumenų fiziologija, impulso sklidimas iš nervo į raumenį ir proceso cheminiai mechanizmai. Nustatė kalcio jonų įtaką nervinio impulso perdavimui, jį perduodančių medžiagų atsipalaidavimui sinapsėse ir jo periodiškumui.

## Bibliografija

* Nervo elektrinis sujaudinimas (*Electric Excitation of Nerve* 1939 m.),
* Nervai, raumenys ir sinapsės (*Nerve, Musele and Synapse* 1966 m.),
* Neurotransmisinių medžiagų atsipalaidavimas (*The Release of Neural Transmitter Substances* 1969 m.).

## Įvertinimas

1970 m. jo veikla kartu su Juliumi Akselrodu ir Ulfu fon Euleriu įvertinta Nobelio fiziologijos ir medicinos premija.

## Nuorodos
* Sero Bernardo Kaco biografija Nobelio fonde
Konsoliduota atskaitomybė

**Konsoliduota atskaitomybė** () - pagrindinės įmonės ir jos kontroliuojamų (antrinių) įmonių finansinė atskaitomybė, kai sujungiamos visų grupės įmonių ataskaitos, kuriose atsisakyta grupės tarpusavio atsiskaitymų pelno ir išvengta dvigubo to paties turto apskaitymo.

Rengiant konsoliduotą finansinę atskaitomybę, pagrindinės įmonės ir jos kontroliuojamų įmonių finansinė atskaitomybė sujungiama „eilutė prie eilutės“ principu, sudedant kartu tokius straipsnius, kaip turtas, įsipareigojimai, nuosavybė, pajamos ir sąnaudos.

Tačiau siekiant, kad ataskaita atskleistų tikrąją grupės finansinę padėtį, reikia eliminuoti pagrindinės įmonės investicijų į kontroliuojamos įmonės vertę bei grupės vidaus likučių ir tarpusavio sandorių nerealizuotą pelną (nuostolį).

Konsoliduotą finansinę atskaitomybę sudaro konsoliduotas balansas, konsoliduota pelno (nuostolių) ataskaita, konsoliduota pinigų srautų ataskaita, konsoliduota nuosavo kapitalo pokyčių ataskaita ir aiškinamasis raštas.

Konsoliduota atskaitomybė dar vadinama jungtine atskaitomybe.

## Nuorodos
* Apskaita
* Finansai
Justas Pankauskas

**Justas Pankauskas** (g. 1983 m. gegužės 3 d. Marijampolėje) – Lietuvos ir Lazdijų rajono savivaldybės politikas, LSDP ir LSDJS veikėjas.

## Biografija
Įstojęs į Lietuvos ir Olandijos bendrą jaunimo organizaciją, padėjo olandams organizuoti paramos teikimą sunkiai besiverčiančioms šeimoms Lietuvoje. Būdamas 12 klasėje, įstojo į Lietuvos socialdemokratinio jaunimo sąjungą.  2001 m. baigė Marijampolės Rygiškių Jono gimnaziją. 2001–2005 m. studijavo Vilniaus universiteto Tarptautinių santykių ir politikos mokslų institute. Politikos mokslų bakalauras. Būdamas studentas, vasaromis dirbo užsienyje. 2008 m. VU TSPMI įgijo tarptautinių santykių ir diplomatijos magistro laipsnį.

2005–2009 m. Europos Parlamento nario Justo Vinco Paleckio padėjėjas Vilniuje. 2009 m. VŠĮ „Atnaujinkime miestą“ direktoriaus pavaduotojas. 2011–2021 m. Lazdijų rajono savivaldybės tarybos narys.

2011–2012 m. Vilniaus miesto mero patarėjas. 2012–2016 m. Ministro pirmininko Algirdo Butkevičiaus patarėjas jaunimo, sporto, nevyriausybinių organizacijų klausimais. 2016 m. Lietuvos Respublikos vidaus reikalų viceministras. 2016–2020 m. Seimo nario Algimanto Salamakino padėjėjas.
 
Nuo 2000 m. Lietuvos socialdemokratinio jaunimo sąjungos (LSDJS) narys, 2002–2004 m. LSDJS Marijampolės skyriaus pirmininkas. 2006–2007 m. LSDJS Vilniaus skyriaus pirmininkas.

Nuo 2005 m. LSDP Vilniaus skyriaus narys, nuo 2007 m. LSDP tarptautinis sekretorius. Nuo 2009 m. LSDP pirmininko pavaduotojas (2011, 2013 ir 2015 m. perrinktas sekančioms kadencijoms). 2010 m. LSDP Lazdijų rajono skyriaus narys. LSDP Valdybos ir LSDP Prezidiumo narys.

## Šeima
Žmona Natalja Pankauskienė.

## Šaltiniai

## Nuorodos
http://www.vrk.lt/2016-seimo/kandidatai?srcUrl=/rinkimai/102/rnk426/kandidatai/lrsKandidatasAnketa_rkndId-1103740.html
Ilgakotis mėšlagrybis

**Ilgakotis mėšlagrybis** (*Coprinus lagopus*) – pievagrybinių (*Agaricaceae*) šeimos, mėšlagrybių (*Coprinus*) genties grybų rūšis.

* **Augimo vieta**
Miškai, parkai, sodai.
* **Augimo laikas**
Vasara, ruduo.
* **Pagrindiniai požymiai**
Kotas baltas, baltai vilnotas, plaušuotas, ilgas.

Vaisiakūniai nedideli. Kepurėlė 1,5–3(4) cm skersmens, jauna – kiaušiniškai cilindriška, vėliau – varpeliška, baltai plaušuota, galiausiai – išskleisto skėčio formos, pilka, pakraščiai rievėti. Lakšteliai balti, greitai tampa pilki, paskui juodi. Kotas 7–15×0,3–0,8 cm, pamato link storėjantis, baltai vilnotas, plaukuotas, plaušuotas, senas – lygus. Trama plona, balsva, bekvapė. Sporos 10–13×6–7 μm.

**Būdingi požymiai:** grybas trapus, kepurėlė pilka, baltai plaušuota, tarsi pleiskanota.

Auga pavieniui, tarp žolių, ant papuvusios medienos. Dažnas.

## Literatūra
**Lietuvos grybų atlasas**, Vincentas Urbonas, Kaunas, Lututė, 2007, ISBN 978-9955-692-59-1, 227 psl.
Miškinis mėšlagrybis

**Miškinis mėšlagrybis** (*Coprinus silvaticus*) – pievagrybinių (*Agaricaceae*) šeimos, mėšlagrybių (*Coprinus*) genties grybų rūšis.

* **Augimo vieta**
Lapuočių miškai, parkai, pakelės, sodybos.
* **Augimo laikas**
Vasara, ruduo.
* **Pagrindiniai požymiai**
Sporos didelės, karpotos.

Vaisiakūniai nedideli. Kepurėlė 3–5 cm skersmens, jauna – varpeliška, vėliau – kūgiškai varpeliška, gofruotai skiautėta, rusvai ruda, geltonai ruda, su žaižaruojančiomis skaidulėlėmis, pasenusi tampa rusvai pilka pakraščiai juosvi. Lakšteliai balsvi, seni – juodi. Kotas 3–8(10)×0,3–0,5 cm, balsvas, senas – rusvas. Trama plona, balta, rusva, be ypatingo kvapo ir skonio. Sporos 10–15×6–10 μm, karpotos.

**Būdingi požymiai:** labai panašus į kelminį mėšlagrybį, tik auga kur kas mažesnėmis grupelėmis ar net pavieniui.

Auga vasarą, rudenį, ant papuvusios medienos, esančios žemėje ir dirvos paviršiuje. Retas, medienos saprotrofas. Mitybinė vertė nežinoma.

## Literatūra
**Lietuvos grybų atlasas**, Vincentas Urbonas, Kaunas, Lututė, 2007, ISBN 978-9955-692-59-1, 223 psl.
Leonid Hurwicz

**Leonid Hurwicz** (1917 m. rugpjūčio 21 d. Maskvoje – 2008 m. birželio 24 d. Mineapolyje) – JAV ekonomistas ir 2007 m. Nobelio premijos laureatas.

Leonidas Hurwicz gimė Lenkijos žydų šeimoje Spalio revoliucijos metais Rusijoje. 1919 metais jo šeima grįžo į Varšuvą, kurioje Leonidas lankė mokyklą, studijavo universitete. Būdamas 21 metų amžiaus, baigė abiejų teisių magistro studijas. Nuo 1935 iki 1938 metų baigė eksperimentinės fizikos bei pianino studijas (Muzikos konservatorijoje). Stažavęsis *London School of Economics*, Leonidas Hurwicz išvyko į Šveicariją (1938–1939 m. prasidėjus karui), 1940 metais emigravo į JAV. Dirbo kartu su Nobelio premijos laureatu Paul A. Samuelson. Kviestinis profesorius (aukštosiose mokyklose kaip Harvardo universitetas, Stanfordo universitetas).

## Šaltiniai
Pievinis mėšlagrybis

**Pievinis mėšlagrybis** (*Coprinus plicatilis*) – pievagrybinių (*Agaricaceae*) šeimos, mėšlagrybių (*Coprinus*) genties grybų rūšis.

* **Augimo vieta**
Pievos, pamiškės, dirvonai, ganyklos.
* **Augimo laikas**
Vasara, ruduo.
* **Pagrindiniai požymiai**
Neištyžtantis į gėlytę panašus grybas.

Vaisiakūniai smulkūs. Kepurėlė 0,5–1,5 cm skersmens, jauna – kūgiška, galiausiai – išskleisto skėčio formos, plonytė, persišviečianti, gofruotai rievėta, pilka, centre geltonai ruda, be autolizės požymių (neišlaša). Lakšteliai balsvi, seni – juodi, reti, siauri.
Kotas 3–5×0,1–0,2 cm, trapus, baltas. Trama membraninė, be kvapo ir skonio. Sporos 9–13 (14)×10–8 μm.

**Būdingi požymiai:** gležni vaisiakūniai, kepurėlė išskleisto skėčio formos, išdžiūsta pievoje.

Auga pavieniui, rečiau po kelis vaisiakūnius ar grupelėmis, tarp žolių. Dažnas. **Nevalgomas**.

## Literatūra
**Lietuvos grybų atlasas**, Vincentas Urbonas, Kaunas, Lututė, 2007, ISBN 978-9955-692-59-1, 226 psl.
Pleiskanotasis mėšlagrybis

**Pleiskanotasis mėšlagrybis** (*Coprinus saccharinus*) – pievagrybinių (*Agaricaceae*) šeimos, mėšlagrybių (*Coprinus*) genties grybų rūšis.

* **Augimo vieta**
Miškai, parkai.
* **Augimo laikas**
Vasara, ruduo.
* **Pagrindiniai požymiai**
Panašus į kelminį mėšlagrybį, kepurėlė buka, su „pudros“ sluoksniu.

Vaisiakūniai nedideli. Kepurėlė 3–5 cm skersmens, buko kūgio formos, smėlio spalvos, geltonai ruda, baltai pleiskanota, plaušuota, vagota, gofruota. Lakšteliai balsvi, kreminiai, seni – juodai rudi. Kotas 5–7 (8)×0,3–0,5 cm, baltas, kreminis, su baltu apnašu. Trama plona, trapi, gelsva, be ypatingo kvapo ir skonio. Sporos 8–10×5–10 μm.

**Būdingi požymiai:** kepurėlė geltonai ruda, baltai „papudruota“, sporos beveik apvalios.

Auga ant senų kelmų, išvartų, kupstais. Retas. Medienos saprotrofas, mitybinė vertė nežinoma. Kelminis ir šis mėšlagrybiai lengvai supainiojami, ypač kai jie yra brandžios stadijos, pasenę.

## Literatūra
Lietuvos grybų atlasas, Vincentas Urbonas, Kaunas, Lututė, 2007, ISBN 978-9955-692-59-1, 225 psl.

## Nuorodos
* Pleiskanotojo mėšlagrybio nuotraukos
Karolina Praniauskaitė

**Karolina Praniauskaitė** (pati pasirašinėjo , 1828 m. sausio 18 d. – 1859 m. gegužės 26 d.) – žemaičių poetė ir vertėja. 1997 m. poetės garbei pavadinta Telšių rajono savivaldybės Karolinos Praniauskaitės viešoji biblioteka.

## Biografija

Gimė Padurbinio dvarelyje (Telšių raj.), žemaičių bajorų šeimoje. Tėvas Teofilis Praniauskas mirė, kai Karolinai buvo septyneri, nuo to laiko motina Eleonora vertėsi sunkiai. Karolinos broliai priklausė už Lietuvos nepriklausomybę nuo Rusijos imperijos pasisakantiems Žemaitijos intelektualams. Nuo vaikystės Karolina sirgo džiova. Mokėsi savarankiškai, kalbėjo ir rašė lenkiškai ir lietuviškai, vertė iš lenkų kalbos, kurį laiką mokytojavo Telšiuose.

1855 m. per seserį Teklę susipažino su Antanu Baranausku, jaunu poetu, tuo metu dirbusiu raštinėje Sedoje. Jiedu susirašinėjo laiškais, keitėsi savo kūryba. Karolina įkvėpė Baranauskui meilę lietuvių kalbai ir literatūrai, skatino rašyti lietuviškai. Praniauskaitės brolis padėjo Baranauskui įstoti į kunigų seminariją Varniuose.

1858 m. broliui Otonui perėmus Utenos parapiją, Karolina su motina persikėlė gyventi į Utenos kleboniją. Čia K. Praniauskaitė 1859 m. gegužės 26 d. mirė nuo džiovos, sulaukusi tik 31 metų. Jos laiškai ir dienoraščiai po mirties buvo sudeginti, neišliko ir jos fotografijų. Palaidota Utenos senosiose kapinėse, nors tikslus kapas nežinomas. Simbolinis stogastulpis pastatytas prie pagrindinio tako link kapinių koplyčios. Jos vardu pavadinta biblioteka Telšiuose.

## Kūryba ir vertimai

Pirmuosius eilėraščius parašė septynerių metų amžiaus. Kūrybos leidybą finansavo brolis, dirbęs žemaičių vyskupo Motiejaus Valančiaus sekretoriate. Kaip poetė buvo žinoma ir Lenkijoje, ir Lietuvoje.

Kūryba siejama su romantinės literatūros tradicija. Literatūrinius interesus labiausiai formavo romantinė lenkų literatūra, susijusi su Lietuva, Vilniumi: A. Mickevičius, J. Kraševskis, V. Sirokomlė (Adomui Mickevičiui ji pati parašiusi mažiausiai vieną eilėraštį). Merginą žavėjo šių poetų kūriniuose poetizuojama Lietuva, jos mitologija, tautosaka, nes savo aplinkoje jautė kylančios, atgyjančios lietuvių dvasios įtaką. Eilėraščiuose jaučiamas trapus moteriškumas, subtili dvasios melancholija, ilgesys. Nuo K. Praniauskaitės lietuvių literatūroje pradeda formuotis moteriškumo kontūrai.

Parašė poemą „Žemaičių Didžiosios Kalvarijos atlaidai“ (1856 m.) ir eilėraščių rinktinę „Dainelės“ (1858 m.).

K. Praniauskaitės vieta lietuvių poezijos istorijoje būtų buvusi problemiška (K. Praniauskaitė eilėraščius rašė lenkiškai), jei ne jos išversta J. Kraševskio poemos „Vitolio rauda“ (išspausdinta 1858 m.) dalis „Žalčio motė“. Tai pirmas šio žymaus lenkų romantiko, daugiausia gyvenusio Vilniuje ir savo kūryboje panaudojusio nemažai lietuvių folkloro bei mitologijos motyvų, vertimas į lietuvių kalbą.

## Šaltiniai
Bernardo Houssay

**Bernardas Albertas Husajus** (, g. 1887 m. balandžio 10 d. – m. 1971 m. rugsėjo 10 d.) – prancūzų kilmės Argentinos psichologas. 1947 m. apdovanotas Nobelio medicinos premija (kartu su Carl Ferdinand Cori ir Gerty Cori) už tyrimus nustatant hipofizės įtaką reguliuojant gliukozės kiekį.

## Biografija
Bernardo Houssay gimė emigrantų iš Prancūzijos šeimoje. Dar paaugystėje giliai domėjosi farmacija, 14 metų buvo priimtas į Buenos Airių universiteto Medicinos mokyklą, o 17 metų įstojo į to pat universiteto Medicinos fakultetą, kurį 1910 m. baigė. Vėliau pakeitė studijų kryptį į psichologiją ir 1911 m. įgijo medicinos daktaro laipsnį. 1913 m. tapo Alvearo ligoninės vyriausiuoju gydytoju. Nuo 1919 m. iki 1943 m. vadovavo Buenos Airių universiteto Medicinos fakulteto psichologijos institutui. 1943 m. Argentinoje įvykus Ch. Perono vadovautam kariniam perversmui, B. Houssay dėl liberalių pažiūrų buvo pašalintas iš universitete užimamų pareigų. 1944 m. įkūrė ir iki 1946 m. vadovavo Buenos Airių Biologijos ir eksperimentinės medicinos institutui. Atliko medicininius tyrimus, kurių metu nustatė, jog priekinės hipofizės dalies pašalinimas pagerina sergančiųjų diabetu būklę. Įrodė hipofizės gaminamų hormonų svarbą, reguliuojant gliukozės kiekį kraujyje. Už šį atradimą 1947 m. buvo apdovanotas Nobelio medicinos premija. 1955 m. įvykus revoliucijai Argentinoje, buvo grąžintas į pareigas universitete, kuriame dirbo iki mirties. Medicinos temomis parašė kelias specializuotas knygas ir kelis šimtus mokslinių straipsnių.

## Šaltiniai
Chichonas

**Chichonas** (, astūr. *Xixón*) – uostamiestis Astūrijoje (šiaurės vakarų Ispanija), prie Biskajos įlankos, netoli Ovjedo. Eksportuojama anglis, varis, geležis, cinkas, kiti mineralai, žemės ūkio produktai. Išvystyta tekstilės, cukraus, tabako, chemijos, stiklo, porceliano pramonė. Miestas yra svarbus susisiekimo taškas ruože Santanderas–El Ferolis.

## Istorija

Romėnų laikais miestas vadinosi *Gigia*. VIII a. jį užėmė maurai, tačiau netrukus jį vėl atsiėmė krikščionys. 1395 m. miestą nusiaubė gaisras. 1480 m. pradėtas statyti uostas, XVI a. antroje pusėje sutvirtintas, 1788 m. papildomai įrengtas.

Pilietinio karo metu 1937 m. spalį miestą užėmė nacionalistų pajėgos.

## Sportas

Mieste 1982 m. vyko XII pasaulio futbolo čempionatas. Žymiausias klubas yra R. Sporting de Gijón.
Cheres de la Frontera

**Cheres de la Frontera** (arba tiesiog **Cheresas**) – miestas Andalūzijoje (pietvakarių ispanija), netoli Kadiso ir Atlanto vandenyno. Išsidėstęs derlingame regione, vyksta prekyba vaisiais, daržovėmis, grūdinėmis kultūromis, gyvuliais, mediena. Miestas garsėja ypatingu chereso vynu. Mieste gaminamas konjakas, buteliai, statinės, cementas. Būdingos siauros, vingiuotos gatvelės, daug vyno rūsių.

Mieste išlikusi maurų tvirtovė, Šv. Jokūbo bažnyčia (XV a.), gotikinė Šv. Mykolo bažnyčia.

## Istorija

Cheresas 711–1264 m. priklausė maurams. Po Kordobos kalifato suirimo XI a. Cheresą valdė Arkosas, o kurį laiką buvo užėmusi Sevilija ir Granada. Nuo XI a. valdė Almoravidai.

1145 m. čia egzistavo nepriklausoma valstybė (taifa), kuri vėliau atiteko Almohadams. 

1264 m., po Almohadų nusilpimo, atiteko Kastilijos ir Leono karalystei.

## Sportas
* Xerez CD (futbolas)
Oldsmobile Cutlass Supreme

**Oldsmobile Cutlass Supreme** buvo vidutinės klasės automobilis, kurį JAV rinkai gamino Oldsmobile. Supreme visados buvo Cutlass serijos viršuje. Automobilis buvo gaminamas tarp 1966 ir 1997 metų. Automobilio tiesiogiai nepakeitė joks modelis, tačiau 1998 metai prekyboje pasirodė tos pačios klasės ir kainos modelis Oldsmobile Intrigue, kuris pakeitė Cutlass modelius.
César Milstein

**Sesaras Milšteinas** (*César Milstein*; 1927 m. spalio 8 d. Bahija Blankoje – 2002 m. kovo 24 d.) – Argentinos biochemikas. 1984 m. apdovanotas Nobelio medicinos premija (drauge su Niels Kaj Jerne ir Georges J. F. Köhler) už antikūnų tyrimus.

Milšteinas baigė Buenos Airių universitetą, įgijo daktaro laipsnį. 1958 m. prisijungė prie Kembridžo universiteto biochemijos departamento, kuriame su kitais britų mokslininkais vystė biocheminius ir medicininius tyrimus. Nuo to laiko iki pat mirties gyveno JK.
Princas konsortas

**Princas konsortas** () – valdančios karalienės vyras, kuris pats nėra karalius. Kai kuriais atvejais *princas konsortas* yra oficialus valdančios karalienės vyro titulas. Anglų kalboje jis prasideda didžiosiomis raidėmis – *Prince Consort*.

Formalų princo konsorto titulą turėjo karalienės Viktorijos (valdžiusios 1837–1901 m.) vyras Saksonijos-Koburgo ir Gotos princas Albertas (*Prince Albert of Saxe-Coburg and Gotha*), kuriam šį titulą suteikė jo žmona 1857 m.

Šiuo metu princai konsortai yra:
* Danijos princas Henrikas, kuris yra Danijos valdančios karalienės Margretės II (*Margrethe II*) vyras. Jis irgi turi formalų princo konsorto titulą (suteiktas 2005 m.).

Pripažįstant socialinę padėtį valdančios karalienės vyras gauna princo ar princo konsorto titulą. Nevisiškai aišku, kas nutiktų, jeigu princas konsortas pergyventų savo žmoną valdančią karalienę, ir ši neturėtų įpėdinių, kadangi tokių įvykių istorijoje praktiškai nėra nutikę.

Analogiškas titulas *princesė konsortė* Vakarų Europoje neegzistuoja, kadangi karalių žmonos visada būdavo ir yra vadinamos *karalienėmis* (). Tuo tarpu Maroko karaliaus Mohamedo VI (*Mohammed VI of Morocco*) žmona Maroko princesė Lala Salma () turi *princesės konsortės* titulą.
XSS

**Cross-site scripting (XSS)** – IT sistemų pažeidžiamumas, dažniausiai aptinkamas tinklalapiuose, kuris leidžia įterpti papildomą programinį kodą į vartotojų peržiūrimą puslapį. Toks pažeidžiamumas atsiranda dėl nepakankamo įvedamos informacijos filtravimo.
Tadas Žukauskas

**Tadas Žukauskas** (g. 1982 m. Šiauliuose) – Lietuvos smuikininkas, kompozitorius, gitaristas bosistas.

## Biografija
1993 m. pirmasis Karalienės Mortos premijos laureatas. Baigė Šiaulių I vaikų muzikos mokyklą. 2009 m. baigė meno aspirantūrą Lietuvos muzikos ir teatro akademijoje. Nuo 2004 m. lietuvių roko grupės „Bix“ bei avantgardinės muzikos grupės – perspektyvaus meno vyksmo „Ambitus“ narys.

## Nuorodos
Tado Žukausko MySpace.com tinklalapis
Hadrozauras

**Hadrosaurus foulkii* (1858)

**Hadrozauras** (*Hadrosaurus*) – abejotino pavadinimo ančiasnapis dinozauras. Šio dinozauro skeletas, atrastas 1858 m., buvo pirmasis pilnas skeletas, rastas Šiaurės Ameikoje. 1868 m. tapo pirmuoju sumontuotu dinozaurų skeletu.

Hadrozaurai gyveno netoli Naujojo Džersio valstijos krantų (JAV) vėlyvajame kreidos periode (prieš 80 mln. metų). Manoma, jog buvo nuo 7 iki 10 metrų ilgio ir svėrė apie 7 tonas.

## Filogenetinis medis
Hipakrozauras

* *Hypacrosaurus altispinus* (1913)
* *Hypacrosaurus stebingeri* (1994)

* *Cheneosaurus* (1917)
* *Procheneosaurus* (1920)

**Hipakrozauras** (*Hypacrosaurus*) – ančiasnapis dinozauras, panašus į ''Corythosaurus''. Gyveno vėlyvuoju kreidos periodu. Dinozauras galėjo siekti 9,1 metrų ilgį ir sverti apie 4 tonas. Pirmosios liekanos atrastos 1910 m. Albertoje (Kanada).

Hipakrozauras dėdavo apie 20 18,5 cm dydžio šiurkščių rutulio formos kiaušinių.


Tyrrell Hypacrosaurus.jpg|Hipakrozauro skeletas
Hypacrosaurus.jpg|Hipakrozauro kaukolė


## Filogenetinis medis
Kritosaurus

**Kritosaurus navajovius* (1910)
*? *Kritosaurus australis* (1984)

**Kritozauras** (*Kritosaurus*) – nepilnai žinomas, tačiau istoriškai svarbus ančiasnapis dinozauras, gyvenęs vėlyvuoju kreidos periodu (maždaug prieš 73 milijonus metų) Šiaurės Amerikoje. Taksonominė istorija supinta su *[[Gryposaurus]]*, *[[Anasazisaurus]]* ir *[[Naashoibitosaurus]]*.

Kritozauras atkurtas iš nepilnos kaukolės ir apatinio žandikaulio, todėl, pvz., jo keteros tiksli forma nėra žinoma iki šiol. Manoma, jog buvo 10 metrų ilgio.


Kritosaurus Sabinosaurio.jpg|Kritozauro skeletas
Kritosaurus.jpg|Kritozauro kaukolė


## Filogenetinis medis
Lambeozauras

* *Lambeosaurus lambei* (1923)
* *Lambeosaurus laticaudus* (1981)
* *Lambeosaurus magnicristatus* (1935)
* *Lambeosaurus paucidens* (1889)

**Lambeozauras** (*Lambeosaurus*) – ančiasnapis dinozauras, gyvenęs prieš maždaug 75-76 milijonus metų, vėlyvajame kreidos preiode. Geriausiai žinomas dėl savitos įdubusios kaulinės skiauterės. Dinozaurų liekanų rasta Albertoje (Kanada) ir Baja California (Meksika), tačiau tik dvi kanadietiškos rūšys šiuo metu gerai žinomos. Meksikietiška *Lambeosaurus laticaudus* rūšis buvo viena ilgiausių iš paukščiadubenių dinozaurų (apie 15 metrų). Tuo tarpu kitų rūšių individai buvo žymiai mažesni.


Lambeosaurus scale.png|Lambeozauro palyginimas su žmogumi
Lambeosaurus lambei.jpg|Lambeosaurus lambei kaukolė
LambeosaurusDB.jpg|Lambeosaurus lambei
Lambeosaurus magnicristatus DB.jpg|Lambeosaurus magnicristatus 


## Filogenetinis medis
Prozaurolofas

* *Prosaurolophus maximus* (1916)
* *Prosaurolophus blackfeetensis* (1992)

**Prozaurolofas** (*Prosaurolophus*, reiškia *„prieš [[Zaurolofas|Zaurolofą]]“*, palyginimui su vėlesniu dinozauru, turėjusiu panašią keterą) – ančiasnapis dinozauras, gyvenęs vėlyvajame kreidos periode, prieš 75 milonus metų. 9 metrų ilgio liekanos buvo rastos Albertoje (Kanada) ir Montanoje (JAV). Šie dinozaurai priešakyje turėjo mažą storą trikampę keterą.

Manoma, jog šie dinozaurai gyveno grupėmis.


Prosaurolophus maximus, Red Deer River, Alberta, collected 1921 by Levi Sternberg - Royal Ontario Museum - DSC09845.JPG|Prozaurolofo skeletas
Prosaurolophus maximus2.JPG|Prozaurolofo kaukolė

## Filogenetinis medis
Shantungosaurus

* *Shantungosaurus giganteus* (1973)

***Shantungosaurus*** – ančiasnapis dinozauras, gyvenęs vėlyvajame kreidos periode, liekanų rasta Šandongo provincijoje, Kinijoje. Tai vienas iš ilgiausių žinomų ančiasnapių dinozaurų: Kinijos geologijos institute esančio skeleto ilgis siekia 14,72 m. Manoma, jog šis dinozauras galėjo sverti iki 16 tonų. Kaip ir kitų hadrozaurų, *shantungosaurus* snapas buvo bedantis, tačiau žandikaulis buvo nusėtas apie 1500 smulkių kramtymo dantų rinkiniu.

Atrastas 1964 m., o iki šiol rasti 5 nepilni skeletai. Dinozauras labai panašus į *[[Edmontosaurus]]*.
Edmontosaurus

* *Edmontosaurus regalis*
* *Edmontosaurus annectens* (1892)
* *Edmontosaurus saskatchewanensis* (1926)

* Anatozauras (*Anatosaurus* (1942))

***Edmontozauras (Edmontosaurus)*** – ančiasnapis dinozauras iš vėlyvojo kreidos periodo. Jo liekanų rasta pietinėje Albertoje, Kanadoje. Priklausomai nuo rūšies, suaugusio dinozauro ilgis galėjo siekti iki 9 metrų, o kai kurių rūšių – tarp 12 ir 13 metrų. Svėrė apie 4 tonas, dėl to buvo vienas iš didžiausių ančiasnapių dinozaurų. Panašus į ''Maiasaura'' išvaizda ir laikysena, tačiau šios dvi rūšys smarkiai skyrėsi dydžiu.


Edmontosaurus scale.png|Edmontozauro palyginimas su žmogumi
Oxford Edmontosaurus.jpg|Edmontozauro skeletas


## Filogenetinis medis
Tsintaosaurus

**Tsintaosaurus spinorhinus* (1958)

**Tsintaosaurus** – ančiasnapis dinozauras iš Kinijos regiono. Buvo apie 10 metrų ilgio ir 3,6 metrų aukščio. *Tsintaosaurus* daugiausiai vaikščiojo visomis keturiomis, tačiau gindamasis nuo plėšrūnų galėdavo atsistoti ant galinių letenų. Turėjo išsiskiriantį „anties snapą“ su komplektu galingų dantų, kuriuos naudojo augalų kramtymui. Ant snukio turėjo ilgą keterą. Manoma, jog gyveno bandomis.

## Filogenetinis medis
Tauragės pilis

**Tauragės pilis** – rūmų ansamblis, stovintis Tauragės miesto centre, Dariaus ir Girėno g. 5. Pastatytas 1844–1866 metais. Vienas iš pilies rūmų ansamblių – seniausias Lietuvoje pasienio muitinės pastatas.
 
## Istorija

1844 m. sudarytas etapinis muitinės pastato projektas, 1847 m. pastatytas dviejų aukštų mūrinis pastatas, skirtas pasienio areštuotiesiems. 1852 m. pastatas aptvertas mūro tvora, kieme pastatyta pirtis, ūkinės paskirties pastatai, iškastas šulinys.

1866 m. visas ansamblis perstatytas į pilies kalėjimą, perstatant atsirado kampiniai bokštai, šaudymo angos. Visam architektūriniam ansambliui suteiktas „romantinis“ renesansinės pilies charakteris. Tuo metu pilis įgavo bendrą iki šių laikų išlikusį vaizdą ir išplanavimą, tik po karo, 1971 ir 1986 m. pilies kieme pastatyti dar du nauji pastatai.

Ši pilis yra buvusi ir muitinė, ir kalėjimas, ir psichiatrinė ligoninė, bet ji niekada neatliko pilims būdingų funkcijų, nes ir statyta tik XIX a. viduryje. Tarpukariu veikė gimnazija ir komercijos mokykla. Sovietmečiu - Pirmoji vidurinė mokykla, vėliau politechnikumas. Nepriklausomos Lietuvos laikotarpiu trumpai veikė „Aušros“ vidurinė mokykla, Kultūros paveldo departamento Tauragės skyrius, Turizmo informacijos centras ir kitos įstaigos. Dabar čia įsikūrę Tauragės krašto muziejus, Tauragės meno mokykla, Birutės Baltrušaitytės viešosios bibliotekos vaikų skyrius.

2023 m. sausio 20 d. pilies kiemelyje vyko Lietuvos kultūros sostinės atidarymo renginys.

## Galerija


Tauragės pilis 2.JPG|Pilis nuo parko pusės
2020, Tauragės pilis.JPG|Atnaujinta pilis 


## Šaltiniai

## Nuorodos

* Tauragės pilyje
Vario kultūra

**Vario kultūra** (, ) – viena iš priešinkinių Peru civilizacijų, kurios centras buvo Apurimako upės slėnis. Gyvavo 500–1200 m. laikotarpiu. Klestėjimo metu apėmė pakrantės ir kalnų zonas beveik per visą dabartinę Peru (Centriniuose Anduose). Jos klestėjimas sutapo su Peru istorijos viduriniuoju akiračiu.

## Raida
Pirmoji kultūros sostinė Vinjakė buvo šalia dabartinio Ajakučo miesto, vėliau persikėlė į Vario miestą.

Ekspansijos laikotarpiu įtraukė daugumą ankstyvosios tarpinės grandies metu klestėjusių kultūrų: Močės, Limos, Naskos, Kachamarkos, Rekvajaus ir kitas, kurių palikimą absorbavo ir suvienijo. Vario kultūrai priklausė religinis centras Pačakamako miestas, taip pat Pikiljatos, Kinua miestų liekanos. Nėra vieningai sutariama, ar kultūra buvo kartu ir Vario imperija. Dalis mokslininkų ją laiko daugiau atskirų vietos valstybių federacija, nors kai kurie pabrėžia centralizuotą kultūros pobūdį.

IX a. pabaigoje kultūrai sumenkus, buvusiose provincijose Kostoje ir Andų slėniuose susormavo vietinės kultūros: Čimu, Čankajus, Činča, Kuskas ir kitos. Taip prasidėjo Vėlyvoji tarpinė grandis. Apurimako slėnyje Vario kultūra gyvavo iki XIII a. pabaigos, kuomet vietos indėnus nukariavo čankai.

## Pasiekimai

Vari kultūra vystė terasinę žemdirbystę, turėjo gerai išvystytą kelių sistemą. Šiuos laimėjimus vėliau perėmė Inkų imperija. Vario kultūra kalbėjo kalba, artima aimarų kalbai ir gyvavo tuo pačiu laikotarpiu, kaip ir Tihuanako kultūra. Vario kultūros žmonės taip pat vertėsi žvejyba, kalnuose išgaudavo mineralus, buvo gabūs keramikos ir tekstilės žinovai.